**ภาพประกอบการสอน การบำบัดผู้เสพสิ่งเสพติด**

**ภาพที่ ๑ การบำบัด (หักดิบ)**

**ภาพที่ ๒ กิจกรรมทางกาย**



**ภาพที่ ๓ กิจกรรมอาชีวบำบัด**



**ใบความรู้ที่ ๔ เรื่องวิธีการ ปัจจัยและแหล่งช่วยเหลือบำบัดรักษาผู้ติดสารเสพติด**

**หน่วยการเรียนรู้ที่ ๒ แผนการจัดการเรียนรู้ที่ ๑๖ เรื่องวิธีการ ปัจจัยและแหล่งช่วยเหลือฟื้นฟูผู้ติดสารเสพติด**

**รายวิชา สุขศึกษา ชั้นมัธยมศึกษาปีที่ ๒**

### ----------------------------------------------------------------------------------------------------------------------------------------

### การช่วยเหลือบำบัดฟื้นฟูผู้ติดสารเสพติด

การบำบัดรักษาและฟื้นฟูผู้ติดสารเสพติด หมายถึง การดำเนินงานเพื่อแก้ไขสภาพร่างกายและจิตใจของผู้ติดสารเสพติด ให้เลิกจากการเสพและสามารถกลับไปดำรง ชีวิตอยู่ในสังคมได้อย่างปกติในอดีต ประเทศไทยใช้วิธีการบำบัดรักษาและฟื้นฟูผู้ติดสารเสพติดอยู่ ๒ ระบบคือ ระบบสมัครใจและระบบต้องโทษ จนได้มีการตราพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕

**นโยบายการฟื้นฟูผู้ติดสารเสพติด ตามพระราชบัญญัติฟื้นฟูสมรรถภาพ**

**ความสำคัญและปัจจัยในการฟื้นฟูผู้ติดสารเสพติด**

นโยบายการฟื้นฟูผู้ติดสารเสพติด ตามพระราชบัญญัติฟื้นฟูสมรรถภาพผู้ติดสารเสพติด พ.ศ. ๒๕๔๕ เพื่อให้เกิดประโยชน์ ดังนี้

๑. ให้โอกาสผู้ติดสารเสพติดได้กลับตัวกลับใจเป็นคนดี

๒. ลดการสูญเสียทรัพยากรมนุษย์ที่อาจมีศักยภาพช่วยพัฒนาประเทศได้

๓. ช่วยให้ผู้ติดสารเสพติดไม่ต้องมีประวัติด่างพร้อยไม่ถูกตราหน้าว่าเป็นคนขี้คุก

๔. ส่งผลดีต่อสุขภาพร่างกายและจิตใจของผู้ติดสารเสพติด

๕. เมื่อผู้ติดสารเสพติดกลับตัวเป็นคนดี จะช่วยลดปัญหาอาชญากรรม

๖. ช่วยลดปัญหานักโทษล้นเรือนจำ และค่าใช้จ่ายที่ต้องเลี้ยงดูนักโทษ

**ปัจจัยที่เกี่ยวข้องกับการฟื้นฟูผู้ติดสารเสพติด**

การฟื้นฟูผู้ติดสารเสพติดจะประสบความสำเร็จได้ ต้องมีปัจจัย ๓ ข้อ คือ

๑. ผู้ติดสารเสพติดจะต้องมีความรู้ความเข้าใจเกี่ยวกับพ.ร.บ.ฟื้นฟูสมรรถภาพผู้ติดสารเสพติด พ.ศ.๒๕๔๕ เกี่ยวกับเจตนาที่ดีให้โอกาส ปรับปรุงตนเองเพื่อจะสามารถกลับไปใช้ชีวิตในสังคมได้

๒. ผู้ติดสารเสพติดต้องให้ความร่วมมือและมีความมุ่งมั่นในการเลิกสารเสพติดโดยไม่กลับไปใช้อีก

๓. ผู้ติดสารเสพติดจะต้องยินยอมที่จะเข้ารับการอบรมในกระบวนการฟื้นฟู เช่น การเข้าค่าย การถูกคุมประพฤติ เป็นต้น

**แนวทางในการช่วยเหลือฟื้นฟูผู้ติดสารเสพติด**

การช่วยเหลือฟื้นฟูผู้ติดสารเสพติดต้องบำบัดรักษาทางกายควบคู่ไปกับทางจิตใจ แบ่งเป็น ๔ ขั้นตอน ดังนี้

**ขั้นตอนที่ ๑** ขั้นเตรียมการก่อนบำบัดรักษา (pre-admission) เป็นขั้นตอนของการศึกษาประวัติและทำความเข้าใจในตัวของผู้ติดสารเสพติดเองและครอบครัว เพื่อนำมาประเมินวิเคราะห์ถึงปัญหา สาเหตุในการติด

สารเสพติดและให้คำแนะนำแก่ครอบครัวผู้ติดสารเสพติดในระยะนี้จะใช้เวลาประมาณ ๑-๗ วัน

- สัมภาษณ์ประวัติการติดสารเสพติด

- การตรวจร่างกายและจิตใจ

- ให้คำปรึกษาแก่ผู้ป่วยและญาติ

**ขั้นตอนที่ ๒** ขั้นการถอนพิษยา (detoxification)ระยะถอนพิษยา เน้นการบำบัดรักษาอาการทางร่างกายที่เกิดจากการใช้สารเสพติดด้วยการใช้ยาอื่นทดแทน เช่น เมทาโดน (Metha done) เพื่อช่วยระงับความอยากหรือความต้องการยาระยะนี้จะใช้เวลาประมาณ ๑๕-๔๕ วัน

 **ขั้นตอนที่ ๓** ขั้นการฟื้นฟูสมรรถภาพ (rehabilitation)ระยะนี้ใช้เวลาประมาณ ๖-๑๒ เดือน เป็นการบำบัดรักษาเพื่อปรับเปลี่ยนพฤติกรรม บุคลิกภาพ และลักษณะนิสัย ซึ่งมีวิธีการดังนี้

๑. การให้คำปรึกษาและอบรม จากผู้เชี่ยวชาญในด้านการบำบัดรักษาผู้ติดสารเสพติด เช่น แพทย์

พยาบาล นักสังคมสงเคราะห์แก่ผู้เสพทั้งเป็นรายบุคคลและเป็นกลุ่มตลอดจนครอบครัวของผู้เสพที่มีส่วนในการดูแลผู้เสพ

 **ขั้นตอนที่ ๔** ขั้นตอนการติดตามผล (follow-up/after-care) ระยะนี้ใช้เวลา ๑-๕ ปี เป็นขั้นตอนในการติดตามดูแลผู้ที่เลิกเสพสารเสพติดหลังจากที่ได้รับการบำบัดครบทั้ง ๓ขั้นตอนมาแล้ว โดยใช้วิธีการดังนี้

๑. การติดตามผลทางตรง คือการพบปะพูดคุยกับผู้เสพโดยตรง

๒. การติดตามผลทางอ้อม คือการพูดคุยทางโทรศัพท์ จดหมาย หรือผ่านบุคคลที่สาม

**วิธีการบำบัดและฟื้นฟูผู้ติดสารเสพติด**

|  |  |
| --- | --- |
| **รูปแบบการบำบัดรักษาผู้ติดสารเสพติด** | |
| **๑. การบำบัดรักษาทางร่างกาย**  - แบบแผนปัจจุบัน  - แบบแผนโบราณ  - การรักษาด้วยคลื่นแม่เหล็กไฟฟ้า | **๒. การบำบัดรักษาทางจิตใจ**  - จิตบำบัด  - ศาสนบำบัด  - อาชีวบำบัด  - ชุมชนบำบัด |

**๑. การบำบัดรักษาทางร่างกาย**

๑.๑ แบบแผนปัจจุบัน

- การรักษาให้คงสภาพการติดยา คือการให้สารเสพติดแก่ผู้ป่วยภายใต้การควบคุมของแพทย์ เช่น การให้ติดยาเมทาโดนแทนการติดสารเสพติด จนกว่าผู้เสพคิดจะเลิกยาเอง ก็จะเริ่มค่อยๆ ลดยาเมทาโดนลง

๑.๒ แบบแผนโบราณ คือการใช้ยาสมุนไพรในการบำบัดรักษา โดยการนำสมุนไพรมาให้ผู้ป่วยรับประทานเพื่อล้างพิษทำให้ผู้ป่วยอาเจียนและถ่ายนอกจากนี้ยังใช้วิธีการอบไอน้ำด้วยสมุนไพรเพื่อขับถ่ายของเสียออกตาม

รูขุมขนและเกิดความสดชื่นจากไอระเหยของสมุนไพรและไอของน้ำ





๑.๓ การบำบัดรักษาทางร่างกายการรักษาด้วยคลื่นแม่เหล็กไฟฟ้าอุปกรณ์ที่ใช้ ได้แก่ เครื่องกระตุ้นไฟฟ้าสายไฟพร้อมขั้วไฟฟ้าของเครื่องกระตุ้นไฟฟ้า ใช้กระดาษชำระพับทบกันแล้วตัดเป็นชิ้นเล็กๆขนาด ๑.๒ x๑.๒ ซม.

ชุบน้ำให้เปียก และเทปกาวใช้ติดขั้วไฟฟ้ากับผิวหนัง เมื่อเปิดเครื่องกระตุ้นไฟฟ้าจะทำให้คลื่นแม่เหล็กไฟฟ้าเข้าไปกระตุ้นร่างกาย ทำให้ป่วยงดหรือหยุดสารเสพติดได้

**๒. การบำบัดรักษาทางจิตใจ**

๒.๑ จิตบำบัด

- วิธีการให้คำปรึกษาที่นำมาใช้ในการฟื้นฟูสภาพจิตใจของผู้ติดสารเสพติดที่นิยมใช้มี ๓ วิธี คือ

๑) การให้คำปรึกษารายบุคคล

๒) การให้คำปรึกษาแบบกลุ่ม

๓) การให้คำปรึกษาครอบครัว

****

****๒.๒ ศาสนบำบัดวิธีการบำบัดทางจิตที่ต้องอาศัยความเลื่อมใสศรัทธาในศาสนาที่ตนเองนับถือเช่น ศาสนาอิสลามใช้หลักศาสนาในการรักษาจิตใจ ร่วมกับการใช้ยาทดแทนทางร่างกาย โดยมีการละหมาดวันละ 5 เวลา การศึกษาคัมภีร์อัลกุรอาน

๒.๓ อาชีวบำบัดผู้ป่วยใช้เวลาว่างให้เกิดประโยชน์ เห็นคุณค่าของการทำงาน อาชีวบำบัด คือการฝึกอาชีพ เพื่อให้ผู้รับการบำบัดมีทักษะในการประกอบอาชีพหลังเสร็จสิ้นการบำบัดเช่น การทำอาหารการทำขนมงานตัดเย็บผ้า ช่างไม้ ช่างโลหะ ช่างเหล็ก ช่างเฟอร์นิเจอร์เป็นต้น

๒.๔ ชุมชนบำบัดเน้นการแก้ปัญหาทางจิตใจ

คือการใช้อิทธิพลกลุ่ม เพื่อเป็นแรงเสริมในการเปลี่ยนแปลงพฤติกรรมในทางที่เหมาะสม โดยกลุ่มเพื่อนจะเป็นผู้สร้างความเปลี่ยนแปลงนั้น

**วิธีการบำบัดและฟื้นฟูผู้ติดสารเสพติด**

๑. การฟื้นฟูผู้ติดสารเสพติดแบบเข้มข้นทางสายใหม่ (FAST Model) T = Therapeutic Community การให้ผู้ติดสารเสพติดมาอยู่ร่วมกันแบบครอบครัวใหญ่เพื่อฝึกการแก้ปัญหา โดยใช้วิธีกลุ่มบำบัด เช่น กลุ่มประชุม กลุ่มซักประวัติกลุ่มจิตบำบัด กลุ่มออกกำลังกาย

๒. การฟื้นฟูผู้ติดสารเสพติดแบบจิราสา“จิราสา” แปลว่า การช่วยเหลือกัน การอาสาสมัครอย่างเต็มใจและยั่งยืน“จิอาสา” เป็นคำสมาสระหว่างคำว่า จิระ + อาสา

- “จิระ” แปลว่า ยั่งยืน ถาวร

- “อาสา” แปลว่า ช่วยเหลือ

หลักการของ จิราสา คือ การใช้บุคคลหลากหลายเป็นแนวร่วมในการต้านสารเสพติดซึ่งไม่จำเป็นต้องเป็นบุคคลทางการแพทย์ หน่วยงานที่ใช้ระบบฟื้นฟูจิราสามาใช้ ได้แก่ สถานฟื้นฟูผู้ติดยาเสพติดในสังกัดกองทัพอากาศ

๓. การฟื้นฟูผู้ติดสารเสพติดแบบโปรแกรมสำนักงานคุมประพฤติปัญหา โดยใช้วิธีกลุ่มบำบัด เช่น กลุ่มประชุมเช้า กลุ่มซักประวัติ กลุ่มจิตบำบัด กลุ่มออกกำลังกายโดยกำหนดให้ผู้ติดสารเสพติดมารายงานตัวที่สำนักงานควบคุมประพฤติ พร้อมกับกำหนดให้ผู้เข้ารับการบำบัดฟื้นฟู เข้าร่วมกิจกรรมที่สามารถช่วยให้เลิกสารเสพติดได้สำเร็จ

**แหล่งช่วยเหลือฟื้นฟูผู้ติดสารเสพติด**

ตาม พ.ร.บ. ฟื้นฟูสมรรถภาพผู้ติดยาเสพติด พ.ศ. ๒๕๔๕ มีหน่วยงานหลัก คือ กรมควบคุมประพฤติ ส่วนหน่วยงานอื่นเป็นหน่วยงานสนับสนุน ซึ่งหน่วยงานอื่น จำแนกตามลักษณะงานได้ดังนี้

๑. หน่วยงานที่เกี่ยวข้องกับการบังคับใช้กฎหมายเช่น การจับกุมตัว เป็นต้น ได้แก่ สำนักงานตำรวจแห่งชาติ ซึ่งมีหน่วยงานที่รับผิดชอบ คือกองบัญชาการตำรวจนครบาลและกองบัญชาการตำรวจภูธรที่มีอยู่ทั่วประเทศ ส่วนการดำเนินการชะลอการฟ้องเป็นหน้าที่ของสำนักงานอัยการ

๒.หน่วยงานที่เกี่ยวข้องกับการควบคุมตัวระหว่างการตรวจพิสูจน์ได้แก่

- กรมราชทัณฑ์

- กรมพินิจและคุ้มครองเด็กและเยาวชน มีหน้าที่ควบคุมเด็กผู้กระทำความผิดอายุเกิน ๗ ปี บริบูรณ์ แต่ไม่เกิน ๑๔ ปีบริบูรณ์ และเยาวชน ๑๔ ปี บริบูรณ์ แต่ยังไม่เกิน ๑๘ ปีบริบูรณ์

๓. หน่วยงานที่เกี่ยวข้องกับสถานที่เพื่อการตรวจพิสูจน์การเสพหรือ ติดสารเสพติดและการฟื้นฟูสมรรถภาพผู้ติดสารเสพติดได้แก่

๓.๑ สถานบำบัดฟื้นฟูผู้ติดสารเสพติดแบบเข้มงวด

|  |  |
| --- | --- |
| **กรมคุมประพฤติ** | **กองทัพอากาศ** |
| - ศูนย์ฟื้นฟูสมรรถภาพผู้ติดยา  เสพติดลาดหลุมแก้ว จังหวัดปทุมธานี | - ศูนย์ฟื้นฟูสมรรถภาพผู้ติดยา  เสพติด กองทัพอากาศทุ่งสีกัน กรุงเทพมหานคร  - ศูนย์ฟื้นฟูสมรรถภาพผู้ติดยา  เสพติด โรงเรียนการบิน จังหวัดนครปฐม |

๓.๒ สถานบำบัดฟื้นฟูผู้ติดสารเสพติดแบบไม่เข้มงวด

|  |  |
| --- | --- |
| **กองทัพบก**  - ศูนย์วิวัฒน์พลเมืองศูนย์ทหารม้าค่ายอดิสร จังหวัดสระบุรี  - ศูนย์วิวัฒน์พลเมืองกองพันฝึกรบพิเศษศูนย์สงครามพิเศษ ค่ายฝึกการรบพิเศษปากช่อง จังหวัดนครราชสีมา | **กองทัพเรือ**  - โรงเรียนวิวัฒน์พลเมือง กองทัพเรือ ๑ จังหวัดชลบุรี  - โรงเรียนวิวัฒน์พลเมือง  กองทัพเรือ ๒ จังหวัดชลบุรี  - โรงเรียนวิวัฒน์พลเมือง  กองทัพเรือ ๓ จังหวัดชลบุรี |
| **กรมการปกครอง**  ศูนย์ฟื้นฟูสมรรถภาพผู้ติดยาเสพติด กองร้อยอาสารักษาดินแดน ได้แก่  - จังหวัดบุรีรัมย์ที่ ๑  - จังหวัดกาฬสินธุ์ที่ ๑  - จังหวัดเลยที่ ๒  - จังหวัดพะเยาที่ ๒  - จังหวัดตากที่ ๑  - จังหวัดพิษณุโลกที่ ๒ | **กรมการแพทย์**  - สถาบันธัญญารักษ์ จังหวัดปทุมธานี  - ศูนย์บำบัดรักษายาเสพติด เชียงใหม่  - ศูนย์บำบัดรักษายาเสพติด ขอนแก่น  - ศูนย์บำบัดรักษายาเสพติด ศูนย์รัตนา  นุรักษ์ จังหวัดลำปาง  - ศูนย์บำบัดรักษายาเสพติด แม่ฮ่องสอน  - ศูนย์บำบัดรักษายาเสพติด สงขลา  - ศูนย์บำบัดรักษายาเสพติด ปัตตานี |

ที่มา : www.stfx.ac.th/images/Documents/2-2-59.pptx

**ใบงานที่ ๕ เรื่องระบุวิธีการ ปัจจัยและแหล่งที่ช่วยเหลือฟื้นฟูผู้ติดสารเสพติด**

**หน่วยการเรียนรู้ที่ ๒ แผนการจัดการเรียนรู้ที่ ๑๖ เรื่องวิธีการ ปัจจัยและแหล่งช่วยเหลือฟื้นฟูผู้ติดสารเสพติด**

**รายวิชา สุขศึกษา ชั้นมัธยมศึกษาปีที่ ๒**

กลุ่มที่ ....................................................................

สมาชิก ๑.........................................................................๒..............................................................................

๓......................................................................................๔.................................................................................

๕......................................................................................๕.................................................................................

|  |  |  |  |
| --- | --- | --- | --- |
| **วิธีการ ปัจจัยและแหล่งที่ช่วยเหลือฟื้นฟูผู้ติดสารเสพติด** | **ผลที่เกิดกับผู้เสพติด** | **ผลที่เกิดกับครอบครัว** | **ผลที่เกิดกับครอบครัว** |
| ๑. วิธีการ |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ๒. ปัจจัยส่งเสริมสนับสนุน |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ๓. แหล่งช่วยเหลือ ฟื้นฟู |  |  |  |
|  |  |  |  |
|  |  |  |  |
|  |  |  |  |
|  |  |  |  |
| ๔. สะท้อนการปฏิบัติกิจกรรม | | | |
|  | | | |
|  | | | |